Luc Montagnier

Luc Montagnier (naskiĝis la  en Chabris, mortis la 8-an de februaro 2022 en Neuilly-sur-Seine) estis franca virusologo kaj Nobel-premiito pro sia kunmalkovro de la Homa Imuno-deficita Viruso (HIV).

 Biografio 
Montagnier studis en Poitiers kaj Parizo. Ekde 1955 li laboris en la universitato de Parizo, de 1965 ĝis 1971 ĉe Radium-instituto en Parizo. Ekde 1972 li estris la sekcion pri virusologio de Institut Pasteur en Parizo. 1985 Montagnier iĝis profesoro, depost 1990 estro de la sekcio pri aidoso kaj retroviruso en la sama instituto.

Li estis la ĉefo de la laborgrupo, kiu en 1983 unuafoje izolis la aidoso-viruson hodiaŭ konatan kiel HIV. F. Barre-Sinoussi, J.C. Chermann, F. Rey, M.T. Nugeyre, S. Chamaret, J. Gruest, C. Dauguet, C. Axler-Blin, F. Vezinet-Brun, C. Rouzioŭ, W. Rozenbaum, kaj L. Montagnier : Isolation of a T-lymphotropic retrovirus from a patient at risk for acquired immune deficiency syndrome (AIDS) . Science, Vol. 220, Nr. 4599, 20. Mai 1983, S. 868–871.

La viruso komence estis nomita „limfadenotropa viruso“ aŭ „limfadenopati-asociita viruso"“ (LAV). Okazis longdaŭra jura kverelo kun la konkurenca esplorista grupo de Robert Gallo pro la patento pri la demando, kiu unue malkovris la aidoso-viruson kaj kiu unue proponis teston por pruvi HIV-infekton (aidoso-testo): Montagnier estis petinta la patenton duonan jaron antaŭ Gallo, sed Gallo ricevis la sian pli frue de la usona patent-oficejo. Fine eĉ la prezidentoj de Usono kaj Francio, Ronald Reagan kaj Jacques Chirac, enmiksiĝis kaj oficiale deklaris kvereloĉesan kompromison en 1987.Chicago Tribune: Tribune reported on controversy that surrounded HIV discovery de la . Jarojn poste Robert Gallo koncedis, ke Montagnier estis la unua, kiu malkovris la viruson.

En la lastaj jaroj de lia vivo, lia prestiĝo alte suferis pro diversaj malfermaj manifestiĝoj kontraŭ la vakcinoj, favore al la homeopatio kaj aliaj strangaj pseŭdosciencaj opinioj.

 Premioj kaj honorigoj 
 1988 — Japania nacia premio kune kun Robert Gallo.
 2000 - Premio Princo de Asturio de Teknika kaj Scienca Esploro, denove kun Gallo.
 2008 — Nobel-premio pri fiziologio aŭ medicino kune kun Françoise Barré-SinoussiGazetara komuniko de Fondaĵo Nobel (PDF) de la 6-a de oktobro 2008. kaj Harald zur Hausen

 Fontoj 

 Eksteraj ligiloj 


Kategorio:Nobel-premiitoj pri fiziologio aŭ medicino
Kategorio:Aidoso
Kategorio:Francaj virusologoj
Kategorio:Komandoroj de la franca nacia Ordeno de Merito
Kategorio:Grand-oficiroj de la Honora Legio
Kategorio:Membroj de la franca Akademio de Sciencoj